ZAPISNIK

14. sjednice Vijeća Mjesnog odbora Kupinečki Kraljevec II
održane 30. kolovoza 2022.,
s početkom u 20,00 sati
Nazočni članovi Vijeća: Marijan Tatar, Ivan Milača, Ivan Maretić, Srećko Ašperger i Stjepan Tatar.  
Predsjedava Marijan Tatar, predsjednik Vijeća.

Zapisnik vodi: Lidija Špišić, stručni referent za rad tijela mjesne samouprave.

Ostali nazočni: Srećko Tatar, član Vijeća Gradske četvrti Brezovica.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 14. sjednicu Vijeća. Predlaže da se prije utvrđivanja dnevnog reda usvoji zapisnik 13. sjednice.

         Bez rasprave, jednoglasno (5 “za”), Vijeće prihvaća tekst zapisnika 13. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda.
Obzirom da nema dodatnih prijedloga, prijedlog dnevnog reda daje na glasovanje.
         Vijeće je jednoglasno (5 “za”) usvojilo 
dnevni red:
1. Obavijesti, pitanja i prijedlozi

Ad 1)  Obavijesti, pitanja i prijedlozi
            Predsjednik Vijeća, Marijan Tatar navodi da niti jedna akcija iz Plana komunalnih aktivnosti u 2022. planirana za područje Mjesnog odbora Kupinečki Kraljevec II. nije izvršena, kao ni asfalterski program. Informacija je da će navedeni radovi započeti u rujnu. Realizacija Plana komunalnih aktivnosti, kao i asfalterskog programa  izuzetno je loša te se pribojava da će rezultirati prijenosom većine akcija u iduću godinu. 
            Vezano uz dinamiku realizacije Plana malih komunalnih akcija Mjesnog odbora Kupinečki Kraljevec II. u 2022., dijela koji se odnosi na redovito održavanje nerazvrstanih cesta, potpredsjednik Vijeća, Ivan Milača navodi da još nisu pokošene bankine u svim ulicama na području MO Kupinečki Kraljevec II. Nadalje, iznosi da su komadi asfalta sa autoceste Rijeka - Zagreb pali na cestu i bankinu kod podvožnjaka u Ašpergerima. Policija je upoznata s time te se nada da su zapisnik proslijedili nadležnim službama kako bi se izvršila sanacija. Budući da je od te intervencije prošlo desetak dana, mišljenja je da bi i Gradska četvrt trebala o tome obavijestiti nadležne službe radi sigurnosti u prometu.

           U daljoj raspravi u kojoj su sudjelovali svi članovi Vijeća istaknuta je potreba sanacije propusta na Potočkoj cesti te Vatrogasnoj cesti, 50 m prije ulice Ašpergeri.
           Lidija Špišić navodi da je zaključak kojim se traži sanacija propusta na Potočkoj cesti proslijeđen Gradskom uredu za mjesnu samoupravu na dalje postupanje, a za sanaciju propusta u Vatrogasnoj cesti Vijeće treba donijeti zaključak.

            Obzirom da se nitko ne javlja za riječ, predsjednik Vijeća zaključuje 14. sjednicu Vijeća.

            Dovršeno u 20,25 sati.
    Zapisnik izradila:

        Lidija Špišić
         KLASA:026-08/22-003/1756
         URBROJ:251-13-11-8-22-2
         Kupinečki Kraljevec, 30. kolovoza 2022.

